**Kоментари на Предлог - Законот за електронските комуникации од Македонски Телеком и Т-Мобиле Македонија**

|  |  |
| --- | --- |
| Предлог ЗЕК  (11.01.2014) | Коментари и предлози |
| Член 3 точка 16  16. Географски број е број од Планот за нумерација на јавните комуникациски мрежи и услуги на Република Македонија каде што дел од неговата структура на цифри содржи географско значење кое се користи за рутирање на повици кон физичката локација на мрежната завршна точка | Предлагаме соодветно усогласување и допрецизирање на дефинициите за географски број. Според новиот План за нумерација, повеќе нема да има географски броеви, бидејќи во новите ИП базирани фиксни мрежи секој број ќе може да се поврзе на која било мрежна завршна точка без разлика на географското подрачје.  Предлог измена на Член 3 точка 16:  16. Претплатнички број во јавна фиксна телефонска мрежа е број од Планот за нумерација на јавните комуникациски мрежи и услуги на Република Македонија каде што дел од неговата структура на цифри содржи информација за нумерациското подрачје кое се користи за рутирање на повици кон физичката локација на мрежната завршна точка. |
| Член 3 точка 17  17. Негеографски број е број од од Планот за нумерација на јавните комуникациски мрежи и услуги на Република Македонија кој не е географски број и меѓу другото ги вклучува мобилните броеви, броевите за безплатните услуги и броевите за пристап до услуги со додадена вредност | Предлагаме соодветно усогласување и допрецизирање, а и воведување на дефиниција за броеви кои се наменети за услуга. Според новиот План за нумерација, повеќе нема да има географска карактеристика на броевите, бидејќи во новите ИП базирани фиксни мрежи секој број ќе може да се поврзе на која било мрежна завршна точка без разлика на географското подрачје.  Предлог измена на Член 3 точка 17 и додавање на нова точка 18:  17.Број за јавни мобилни комуникациски мрежи и/или услуги е број од Планот за нумерација на јавните комуникациски мрежи и услуги на Република Македонија кој покажува дека услугата се обезбедува на подвижни локации преку јавна мобилна комуникациска мрежа.  18.Број за услуга е број од Планот за нумерација на јавните комуникациски мрежи и услуги на Република Македонија кој се разликува од претплатничките броеви по содржината и намената, услугата и наплатата на услугата која се обезбедува со истиот. |
| Член 13 став 4  4.Пред да ги донесе актите од ставот (1) на овој член, Агенцијата може да одржи и јавен состанок со заинтересираните страни | Предлог измена на Член 13 став 4  4. Пред да ги донесе актите од ставот (1) на овој член, Агенцијата мора да одржи и јавен состанок со заинтересираните страни. |
| Член 29 став 3 и 8  (3) Висината на надоместоците од ставот (1) на овој член се утврдуваат со одлука што ја донесува директорот на Агенцијата врз основа на усвоена Годишна програма за работа за наредната година во чиј состав е финансискиот план на Агенцијата за наредната година и во согласност со подзаконските акти од членовите 30, 31 и 32 од овој закон.  (8) Нереализираните средства од финансискиот план на Агенцијата од претходната година, Агенцијата ќе ги пренесе во финансискиот план за наредната година, при што може да одлучи тие средства, или дел од нив, да се искористат за развој на електронските комуникации и информатичкото општество, како и за други работи од значење за Република Македонија, утврдени со финансискиот план на Агенцијата. | Предлагаме бришење на став 3 и измена на став 8 од член 29 како што следи:  (8) Нереализираните средства од финансискиот план на Агенцијата од претходната година, Агенцијата ќе ги пренесе во финансискиот план за наредната година, при што може да одлучи тие средства, или дел од нив, да се искористат за развој на електронските комуникации и информатичкото општество,  Став 3 од член 29 дава деловна и правна несигурност кај операторите со самиот факт што надоместоците кои ќе ги плаќаат кон АЕК директно ќе зависат од Годишниот финансиски план на АЕК и одлука на Директорот.  Со оваа одредба оневозможено е долгорочно планирање на трошоците од страна на операторите кон АЕК, како и транспарентност и предвидливост на истите. |
| Член 30   1. Годишниот надоместок од ставот (1) на овој член изнесува најмногу 0,25% од вкупниот годишен приход на операторот остварен со употребата на јавни комуникациски мрежи и давањето на јавни комуникациски услуги во текот на претходната календарска година, или пократок дел од годината кога операторот почнал да работи. | Предлагаме измена на Член 30 како што следи:   1. Годишниот надоместок од ставот (1) на овој член изнесува најмногу 0,25% од вкупниот годишен приход на операторот остварен со употребата на јавни комуникациски мрежи и давањето на јавни комуникациски услуги во текот на претходната календарска година, или пократок дел од годината кога операторот почнал да работи, но не повеќе од 250.000 евра во денарска противвредност. |
| Член 32 став 4  (4) Висината на годишниот надоместок од ставот (1) на овој член се изразува во бодови. Вредноста на бодот се утврдува со одлуката од членот 29 став (3) на овој закон | Предлагаме измена на став 4 од член 32:  (4) Висината на годишниот надоместок од ставот (1) на овој член се изразува во бодови. Вредноста на бодот изнесува 1 Евро во денарска противвредност според среден курс на НБРМ на денот на фактурирање.  Со оваа одредба оневозможено е долгорочно планирање на трошоците од страна на операторите кон АЕК, како и транспарентност и предвидливост на истите. |
| Член 48 | Сметаме дека на член 48 треба да се додаде став 9 како што следи:  (9) Доколу Агенцијата при инспекциски надзор по пријава од страна на оператор утврди работење спротивно на овој закон и неговите подзаконски акти,општите услови и претплатнички договори на операторот, за физичко или правно лице за кое е утврдено прекршување на овие акти изрекува глоба во износ дефиниран во Глава 19 од овој закон.  Одредбата се предлага во однос на идејата е да се дефинираат построги казни за SIM Box. |
| Член 50  (2) За прекршоците определени во членовите 182, 183, 184 и 185 надлежен прекршочен орган е Агенцијата. | Предлагаме член 50 став 2 да се дополни како што следи:  (2) За прекршоците определени во членовите 48 став 9, 182, 183, 184 и 185 надлежен прекршочен орган е Агенцијата. |
| Член 53   1. Агенцијата води постапка за решавање на спорови помеѓу:  * оператори во согласност со одредбите од овој закон, прописите донесени врз основа на овој закон и обврските наметнати од страна на Агенцијата; * оператори и правни лица кои управуват со физичка инфраструктура,согласно овој закон, и * крајни корисници и оператори согласно со одредбите од овој закон;  1. Во случаите од ставот (1) на овој член, Агенцијата започнува постапка за решавање на спор на барање на една од страните во спорот. 2. По приемот на барањето од ставот (2) на овој член, Агенцијата пред да ја започне постапката за решавање на спор е должна на страните во спорот да им ја предложи постапката за посредување утврдена во членот 54 на овој закон. 3. Доколку било која од страните во спорот не ја прифати постапката за посредување од ставот (3) на овој член, или доколку во постапката за посредување не дојде до склучување на спогодба помеѓу страните во спорот, Агенцијата по барање на една од страните во спорот или по службена должност доколку се работи за спор за обврските од членот 73 на овој закон, ќе го реши спорот. 4. Во постапката на решавање на спорови, Агенцијата ги применува одредбите од Законот за општата управна постапка, доколку со овој закон не е поинаку уредено. 5. Доколку било која од страните во постапката за решавање на спор пред Агенцијата, за истиот спор започне судска постапка, постапката за решавање на спор пред Агенцијата се запира. 6. Агенцијата е должна да го реши спорот во најкраток можен временски рок, а најдоцна во рок од четири месеци од денот на започнување на постапката за решавање на спорот, освен во исклучителни околности кога истиот може да биде продолжен. 7. Агенцијата е должна при решавање на споровите да ги има предвид и целите и регулаторните начела од членот 7 на овој закон. Во постапката за решавање на спор страните се должни во целост да соработуваат со Агенцијата. Операторите, во согласност со членот 55 од овој закон во врска со постапката за решавање на спор се должни на Агенцијата, да и ги достават сите побрани информации со кои располагаат.   Агенцијата е должна јавно да ги објавува одлуките во врска со споровите при што треба да ја има предвид заштитата на личните податоци и забраната за објавување на деловни тајни на странките. | Сметаме дека оваа постапка за решавање на спорови помеѓу оператори и претплатници не е ефикасна туку непотребно обременувачка како за претплатниците така и за операторите со оглед на бројот на приговори и треба да остане решението предвидено со постојниот ЗЕК.  Од тие причини предлагаме овој член да се измени како што следи:  “Агенцијата води постапка за решавање на спорови помеѓу:  - оператори во согласност со одредбите од овој закон, прописите донесени врз основа на овој закон и обврските наметнати од страна на Агенцијата,”  Сметаме дека ова решение за решавање на спорови за претплатниците предизвикува дополнително обременување на постапката и непотребни трошоци, а истовремено е спротивно на предложената одредба во член 7 “б)обезбедување на високо ниво на заштита на правата на потрошувачите во нивните односи со операторите, а особено преку обезбедување на едноставна и евтина постапка за решавање на спорови во согласност со одредбите на овој закон; “. |
| Член 55 став 4  4. Операторите се должни на писмено барање на Агенцијата да и ги достават информациите од ставот (1) на овој член, на ниво на деталност и во рок кој што не може да биде пократок од 15 дена од денот на приемот на барањето, без надоместок. Агенцијата е должна во барањето да ги наведе причините за користење на побараните информации. | Во однос на дадениот рок од 15 дена, сметаме дека е премногу краток со оглед на деталноста која може да биде побарана од страна на АЕК, поради тоа предлагаме измена на Член 55 став 4:  4. Операторите се должни на писмено барање на Агенцијата да и ги достават информациите од ставот (1) на овој член, на ниво на деталност и во рок кој што не може да биде пократок од 30 дена од денот на приемот на барањето, без надоместок. Агенцијата е должна во барањето да ги наведе причините за користење на побараните информации. |
|  | Сметаме дека треба да се вратат претходните ставови 1,2,3,4 кои во најновата верзија се бришат:  “Член 65  Изведба на работи во зоната на електронска комуникациска мрежа и  (1) Во зоната на електронската комуникациска мрежа и поврзаните средства , не смеат да се извршуваат работи, ниту да се градат нови објекти кои би можеле да ја оштетат или да го попречат работењето на мрежата и поврзаните средства..  (2) Во заштитната зона и во радиокоридорот на одредени радиостаници не смеат да се извршуваат работи, да се градат нови градби, ниту да се поставува електронска комуникациска мрежа и поврзани средства , кои со својата работа или местоположба можат да го намалат квалитетот на работа, да ја попречат или прекинат работата на радиостаниците или да создадат пречки во радиофреквенцискиот спектар.  (3) Под надземните и над подземните електронски комуникациски водови, или во нивната непосредна близина, како и во заштитната зона и во радиокоридорот на одредени радиостаници, не смеат да се засадуваат насади кои би можеле да ги оштетат електронските комуникациски водови или да го намалат квалитетот на работата, да ја попречат или прекинат работата на радиостаниците.  (4) Доколку е неопходно да се заштити или премести електронската комуникациска мрежа и поврзани средства , со цел за извршување на работи или изградба на нова градба, инвеститорот на работата или градбата е должен, на сопствен трошок, да обезбеди заштита или преместување на електронската комуникациска мрежа и поврзаните средства.“ |
| Член 65   1. За работи кои се извршуваат во просторот во рамките на зоната на електронската комуникациска мрежа и придружните средства, на таа заштитна зона и радиокоридорот на одредени радиостаници, Агенцијата:  * доставува мислења при постапката на изготвување и донесување на документи за просторно уредување, и * дава согласност за исполнетоста на посебните услови за изведба на работи во зоната на електронската комуникациска мрежа и придружните средства.   Начинот и условите за одредување на зоната на електронската комуникациска мрежа и придружните средства, како и на заштитната зона и радиокоридорот на одредени радиостаници поблиску се пропишуваат со пропис кој го донесува Агенцијата. | Предлагаме измена на член 65 како што следи, како и додавање на нов став 3:  За работи кои се извршуваат во просторот во рамките на зоната на електронската комуникациска мрежа и придружните средства, на таа заштитна зона и радиокоридорот на одредени радиостаници, Агенцијата и операторот кој ја поседува мрежата:  доставуваат мислења при постапката на изготвување и донесување на документи за просторно уредување, и  даваат согласност за исполнетоста на посебните услови за изведба на работи во зоната на електронската комуникациска мрежа и придружните средства.  Начинот и условите за одредување на зоната на електронската комуникациска мрежа и придружните средства, како и на заштитната зона и радиокоридорот на одредени радиостаници поблиску се пропишуваат со пропис кој го донесува Агенцијата.  Освен Агенцијата, мислење и согласност треба да достави и операторот или сопственикот на комуникациската мрежа за било кое барање за градење во непосредна близина на имотот каде операторот има своја мрежна инфраструктура. |
| Член 66 став 3 и 5  Субјектот од ставот (1) на овој член е должен во рок од 60 дена од денот на приемот на барањето од ставот (1) на овој член, писмено да го извести барателот за одбивање на неговото барање и да ги наведе причините за тоа  Агенцијата во постапката на решавање на спорот од ставот (4) на овој член ќе донесе обврзувачка одлука со која ќе го реши спорот, имајќи го предвид принципот на пропорционалност, и при тоа каде што е соодветно ќе утврди фер рокови, услови и цени. При утврдувањето на цените, Агенцијата треба да го има предвид влијанието што ќе го има бараниот пристап врз деловниот план за инвестиции на субјектот од ставот (1) на овој член , а особено кога станува збор за изградена физичка инфраструктура за електронски комуникациски мрежи за обезбедување пренос со големи брзини не постара од шест месеци. Агенцијата ќе ја донесе одлуката за решавање на спорот, таму каде што е соодветно и во координација со локалната самоуправа. | Сметаме дека треба да се врати рокот од 30 дена затоа што 60 дена е премногу време за да се извести барателот за одбивање на неговото барање. На овој начин би се забавил процесот на градење на NGN мрежи.   1. Субјектот од ставот (1) на овој член е должен во рок од 30 дена од денот на приемот на барањето од ставот (1) на овој член, писмено да го извести барателот за одбивање на неговото барање и да ги наведе причините за тоа   Во однос на став 3, предлагаме бришење на делот “не постара од шест месеци. ”   1. Агенцијата во постапката на решавање на спорот од ставот (4) на овој член ќе донесе обврзувачка одлука со која ќе го реши спорот, имајќи го предвид принципот на пропорционалност, и при тоа каде што е соодветно ќе утврди фер рокови, услови и цени. При утврдувањето на цените, Агенцијата треба да го има предвид влијанието што ќе го има бараниот пристап врз деловниот план за инвестиции на субјектот од ставот (1) на овој член , а особено кога станува збор за изградена физичка инфраструктура за електронски комуникациски мрежи за обезбедување пренос со големи брзини, Агенцијата ќе ја донесе одлуката за решавање на спорот, таму каде што е соодветно и во координација со локалната самоуправа. |
| Член 69 став 2 и 5   1. Доколку не постои физичка инфраструктура во зграда за големи брзини, оператор на јавни електронски комуникациски мрежи има право да постави мрежна завршна точка во просториите на претплатникот со кого има склучено договор за обезбедување на широкопојасен пристап до услуги, кое треба да биде со минимално нарушување на имотот и на сопствен трошок. 2. Оператор на јавни електронски комуникациски мрежи на кого му е овозможен пристапот согласно ставовите (1) и (2) на овој член е должен во рок од 30 дена од денот на склучувањето на договорот, на Агенцијата да и достави информации во врска со реализацијата на пристапот , заради овозможување достапност до тие информации преку единствената информациска точка согласно членот 67 на овој закон. | Предлагаме измена на Член 69 став 2 како што следи:   1. Доколку не постои физичка инфраструктура во зграда за големи брзини, оператор на јавни електронски комуникациски мрежи има право да постави физичка инфрастуктура за големи брзини и точката за концентрација на зградата и мрежна завршна точка во просториите на претплатникот со кого има склучено договор за обезбедување на широкопојасен пристап до услуги, кое треба да биде со минимално нарушување на имотот и на сопствен трошок.   Правото за стопанисување  и користење на физичка инфрастуктура за големи брзини треба да биде регулирано помеѓу операторите кои ќе ја користат истата по фер услови.  Во однос на став 5 од истиот член, сметаме дека рокот од 30 дена е премногу краток. Во текот на реализацијата се возможни одредени модификации или пречки поради различни фактори ,затоа сметаме дека овој став треба да се предефинира и истиот да гласи:   1. Оператор на јавни електронски комуникациски мрежи на кого му е овозможен пристапот согласно ставовите (1) и (2) на овој член е должен во рок од 10 дена од денот на целосната реализација на пристапот, на Агенцијата да и достави информации во врска со реализацијата на пристапот , заради овозможување достапност до тие информации преку единствената информациска точка согласно членот 67 на овој закон. |
| Член 81 Став 1  (Преиспитување на утврден релевантен пазар на производи и услуги)  Агенцијатаво определени временски периоди, кои што не можат да бидат подолги од три години во соработка со органот надлежен за заштита на конкуренцијата, е должна да го преиспита утврдениот релевантен пазар на производи и услуги. | Сметаме дека поради динамичност на пазарот, конкуренцијата за одреден релевантен пазар, агенцијата треба да го испитува за период не подолго од две години со цел соодветно регулирање или дерегулирање на пазарот. Поради тоа предлагаме оваа одредба да се измени како што следи:  ”Агенцијата во определени временски периоди, кои што не можат да бидат подолги од две години во соработка со органот надлежен за заштита на конкуренцијата, е должна да го преиспита утврдениот релевантен пазар на производи и услуги“ |
| Член 89 став 1 и 2  (1) Доколку Агенцијата врз основа на анализа на пазарот, оцени дека и покрај соодветната примена на регулаторните обврски утврдени со членовите 84, 85, 86, 87 и 88 на овој закон не е обезбедена ефективна конкуренција, дека постојат битни и трајни потешкотии во конкуренцијата, и/или недостатоци на пазарот во врска со обезбедувањето на одредени големопродажни услуги на релевантен пазар за пристап, може како вонредна мерка, со одлука да му наметне на вертикално интегриран оператор обврска да ги одвои активностите поврзани со обезбедување на одредени големопродажни услуги за пристап во посебен независен деловен субјект.  (2) Посебниот деловен субјект од ставот (1) на овој член мора да им обезбедува производи и услуги за пристап на сите оператори, вклучувајќи ги и другите деловни субјекти на операторот од ставот (1) на овој член и тоа со исти рокови и услови, вклучувајќи ги и условите што се однесуваат на цените и нивото на услуги, како и преку исти системи и процеси. | Сметаме дека не е потребно воведување на функционално раздвојување бидејќи телекомуникацискиот пазар во РМ е конкурентно развиен и ефикасно се применети обврските за недискирминација на сите пазари соодветно. Воедно операторите веќе инвестирале во поставување на своја инфраструктура и доволни се мерките за заедничко користење на поставената инфраструктура со што би се обезбедил еквивалентен пристап. Воедно праксата во ЕУ покажува дека оваа мерка е применета само кога мерките за недискриминација се прекршени и не се почитуваат како што бил примерот во Велика Британија, додека во Италија оваа мерка е модифицирана. Ова покажува дека истата не е применлива и дека не е потребно нејзино воведување. Исто така ова би придонело до непотребно обременување на работата на АЕК. |
| Член 93 став 2   1. Поврзувањето од ставот (1) на овој член треба да биде во можност да подржи говор, факсимил и пренос на податоци со брзина доволна да се обезбеди ефикасен пристап на интернет, согласно подзаконскиот акт од членот 92 став (2) на овој закон. | Сметаме дека факсимил е застарена услуга која се поретко се користи заради новите технологии и како таква не би требало да биде дел од обврската на давателот на универзална услуга.  Предлагаме измена на став 2 од член 93 и истиот да гласи:  Поврзувањето од ставот (1) на овој член треба да биде во можност да подржи говор и пренос на податоци со брзина доволна да се обезбеди ефикасен пристап на интернет, согласно подзаконскиот акт од членот 92 став (2) на овој закон. |
| Член 106 Став 3  (3) Агенцијата со одлука ги утврдува износите на средства кои операторите од ставот (2) на овој член ги уплаќаат во фондот од ставот (1) од овој член и кои не смеат да бидат повисоки од 0,5% од вкупниот приход што го има операторот од обезбедување на јавни електронски комуникациски мрежи и/или услуги. | Предлагаме горна граница на средствата кои се уплаќаат во фондот, за да не се обременува фондот со повеќе средства од потребното како и да се олесни инвестицијата на операторите во мрежи од следната генерација. Предлагаме став 3 од член 106 да се дополни како што следи:  “ (3) Агенцијата со одлука ги утврдува износите на средства кои операторите од ставот (2) на овој член ги уплаќаат во фондот од ставот (1) од овој член и кои не смеат да бидат повисоки од 0,5% од вкупниот приход што го има операторот од обезбедување на јавни електронски комуникациски мрежи и/или услуги но не повеќе од 250.000 евра во денарска противвредност. “ |
| Член 107 став 5   1. Операторите можат да ги добијат следниве податоци од нивните претплатници:... | Предлагаме Член 107 став 5 да се дополни како што следи:   1. Операторите можат да ги добијат следниве податоци од нивните претплатници: ...   Веродостројноста на податоците наведени во овој став се потврдува со фотокопија на документ за лична идентификација која Операторот ја задржува и може да ја користи единствено за потврда на идентитетот на претплатникот. |
| Член 109 став 5  (5) Оператор на јавни мобилни комуникациски услуги е должен на странски корисник на електронски комуникациски услуги при влез на територијата на Република Македонија бесплатно да му испрати СМС пораки кои содржат информации за неговата цена на роаминг услугата за јавна мобилна телефонска услуга, СМС и ММС пораки и интернет пристап. | Предлагаме бришење на став 5 од овој член.  Во пракса не е изводливо операторот да ги знае сите малопродажни тарифи на своите роаминг партнери. Малопродажните цени на роаминг услугите ги одредува домашниот оператор. |
| Член 114  Ограничување  на пристап до и користење на услуги и апликации     1. Пристапот до и користењето на услуги и апликации преку јавните електронски комуникациски мрежи  може да се ограничи само врз основа на судска одлука  во случаи утврдени со посебен закон. | Ограничувањето сепак треба да се остави на одлука на операторите.  Да се земе во предвид најновата одлука на американскиот апелационен суд кој одлучи во корист на тужбата на Verizon I AT&T.  Судот реши дека Федералната комисија за комуникации веќе нема надлежности да обезбедува рамноправен пристап кон интернетот и дека тоа прашање е целосно во рацете на интернет провајдерите. |
| Член 116 Став 1   1. Преносливоста на број е право на сите претплатници на јавни телефонски услуги (фиксни или мобилни) да го задржат бројот независно од операторот кој ја обезбедува услугата: 2. кога се работи за географски броеви на одредена локација, и 3. кога се работи за негеографски броеви на која било локација. | Ова е спротивно на принципите на новата технологија и најновиот план за нумерација каде повеќе не се употребуваат географски одредишта за броевите, затоа предлагаме ставот 1 од член 116 да гласи:  Член 116 Став 1  Преносливоста на број е право на сите претплатници на јавни телефонски услуги (фиксни или мобилни) да го задржат бројот независно од операторот кој ја обезбедува услугата:  а) кога се работи за претплатнички броеви во фиксна мрежа и б) кога се работи за претплатнички броеви во мобилна мрежа. |
| Член 167 став 2   1. Ако нарушувањето на безбедноста на личните податоци може негативно да влијае на личните податоци или приватноста на претплатникот или на друг поединец, операторот на јавни електронски комуникациски услуги, е должен , исто така, за тоа, во рокот утврден во став (1) на овој член, да го извести односниот претплатник или поединецот. | Операторот може да превземе одговорност само за нарушување на приватноста на своите претплатници , а не и за други поединци. Затоа предлагаме измена на став 2 од членот како што следи:   1. Ако нарушувањето на безбедноста на личните податоци може негативно да влијае на личните податоци или приватноста на претплатникот, операторот на јавни електронски комуникациски услуги, е должен , исто така, за тоа, во рокот утврден во став (1) на овој член, да го извести односниот претплатник. |
| Член 168 став 1 и 3   1. Доверливоста на комуникациите се однесува на:   а) содржината на комуникациите;  б) податоците за комуникациски сообраќај и податоците за локација кои не се податоци за комуникациски сообраќај, и  в) фактите и околностите за прекинот на конекцијата или за неуспешни обиди за воспоставување на конекција.   1. Забраната од ставот (2) на овој член не се однесува на техничкото чување на податоци неопходно за пренос на комуникациите. | Сметаме дека точка в) став 1 од членот 168 треба да се допрецизира и истиот да гласи:  “в) фактите и околностите за прекинот на конекцијата или за неуспешни обиди за воспоставување на конекција, во смисла на техничките можности.”  Да се специфицира поимот техничко чување на податоците за да нема недоразбирања во став 4 од овој член. |
| Член 174 став 2   1. Физички и правни лица може да ги користат електронските контакт податоци за електронска пошта добиени од потрошувачите на нивните проиводи или услуги, за директен маркетинг и продажба само на нивни слични производи или услуги, под услов на тие потрошувачи да им обезбедат јасна и недвосмислена можност, на бесплатен и едноставен начин да приговораат за таквото користење на електронските контакт податоци при нивното добивање и при добивање на секоја порака, во случај кога потрошувачот однапред не го одбил таквото користење на неговите електронските контакт податоци. | Со цел појаснување на оваа одредба ја предлагаме следната формулација на член 174 став 2:   1. Физички и правни лица може да ги користат податоци за контакт по пат на електронска пошта добиени од потрошувачите на нивните проиводи или услуги, за директен маркетинг и продажба само на нивни слични производи или услуги, под услов на тие потрошувачи да им обезбедат јасна и недвосмислена можност, на бесплатен и едноставен начин да приговораат за таквото користење на нивните податоци при нивното добивање и при добивање на секоја порака, во случај кога потрошувачот однапред не го одбил таквото користење на неговите податоци за контакт по пат на електронска пошта. |
| Член 175   1. Операторите се должни да ги обезбедат сите неопходни технички услови за да овозможат следење на комуникациите во нивните мрежи, согласно Законот за следење на комуникациите. 2. Операторите се должни на сопствен трошок да обезбедат и одржуваат опрема, соодветен интерфејс и да воспостават електронски комуникациски водови за пренос до овластениот орган за следење на комуникации, со цел да се овозможи следењето на комуникациите во нивната мрежа, согласно Законот за следење на комуникациите. 3. При набавката на опремата и интерфејсот од ставот (2) на овој член, операторите се должни од овластениот орган за следење на комуникации да побараат техничка спецификација за видот и карактеристиките на истите. 4. Во случај кога операторите имаат воведено компресија или криптозаштита на комуникацискиот сообраќај, се должни да ја отстранат истата, пред да ја достават содржината на следената комуникациска услуга до овластениот орган за следење на комуникации. | Предлагаме бришење на ставот 3 бидејќи истиот непотребно ги обврзува операторите за видот и карактеристиките на опремата. Според нас доволна е обврската во став 1 и 2 која го обврзува операторот за исполнување на обврската за следење на комуникациите при што ќе обезбедуваат оперма која ќе ги следи комуникациите согласно Законот за следење на комуникациите.  Непотребно, се користи термин достава на содржина на комуникации, а следењето на комуникции се остварува директно од страна на надлежни органи преку опрема обезбедена од наша стран |
| Член 178   1. Операторите се должни да ги задржуваат податоците за мобилната комуникациска опрема која се појавила на одредена базна станица, независно од нивната телекомуникациска активност. 2. Операторите се должни да ги задржат податоците од ставот (6) на овој член за последните седум дена. | **Предлагаме ставовите (6) и (7) од член 178 да се изземат и да не бидат составен дел од новиот Закон за електронските комуникации.**  Истите не сево согласност со Европската директива *“DIRECTIVE 2006/24/EC - OF THE EUROPEAN PARLIAMENT AND OF THE COUNCIL”* во која се утврдени податоците што се задржуваат со цел идентификација на опремата на корисникот (член 5 1.е)) и со цел идентификација на локацијата на опремата (член 5 1.f)), но како што е јасно наведено во ставовите (11), (12) и (23) и во ставовите 1. и 2. од член 5 на истата Директива, податоците се задржуваат само доколку се генерирани во “процесот на обезбедување на комуникациските услуги од интерес” *(“concerned in the process of supplying the communication services concerned”*), а не и во случајот кога нема активност на телекомуникациската опрема како што се предлага во член 178 став (6), односно кога не се обезбедува комуникациска услуга. Поинаку кажано, задржувањето на податоци поврзани со сигнализациски информации помеѓу мрежните елементи и опремата на корисникот не е утврдено во рамки на *“DIRECTIVE 2006/24/EC”*, со што не постои соодветен стандард во индустријата и од тука во ниту една земја членка на Европската Унија или воопшто во Европа не постои обврска на страна на операторите за зачувување на било какви податоци кога не постои корисничка активност. |
| Прекршоци член 180 – 187 | Иако бројот на казнени одредби е намален сепак нивниот број сеуште е значително поголем во однос на другите земји.  Во однос на висината на предвидените глобипредлагаме во случај кога се изрекуваат мандатни глоби во номинален износ максимумот да биде до 3000 евра во денарска противвредност,сметаме дека предложените глоби од 20.000 евра односно 10.000 евра се превисоки.  Дополнително, предлагаме да се направи ревизија на прекршоците за кој е предвидена глоба во процентуален износ од приходот на операторот, од прчина што во предложениот закон за одредени прекршоци неосновано се наметнува повисока глоба од предходно предвидените. |
| Член 186   1. На правното лице за сторен прекршок од членовите 180, 181, 182,183 и 184 на овој закон покрај глобата ќе му се изрече и прекршочна санкција забрана на вршење на определена дејност во траење од шест месеца до три години, а може да му се изрече и прекршочна санкција одземање на предмети со кои е сторен прекршокот. 2. На одговорното лице во правното лице за сторен прекршок од членовите 180, 181, 182, 183 и 184 на овој закон, покрај глобата, ќе му се изрече и прекршочна санкција забрана за вршење професија, дејност или должност во траење од три месеца до една година. | Предлагаме измена на Член 186 став 1 и 2 како што следи:   1. На правното лице за сторен прекршок од членовите 180, 181, 182,183 и 184 на овој закон покрај глобата може да му се изрече и прекршочна санкција забрана на вршење на определена дејност во траење од шест месеца до три години, а може да му се изрече и прекршочна санкција одземање на предмети со кои е сторен прекршокот. 2. На одговорното лице во правното лице за сторен прекршок од членовите 180, 181, 182, 183 и 184 на овој закон, покрај глобата, може да му се изрече и прекршочна санкција забрана за вршење професија, дејност или должност во траење од три месеца до една година. |